open-index/open-wikipedia-markdown huggingface dataset:
אריק ורלינד

**אריק ורלינד** (הולנדית: **Erik Peter Verlinde**; נולד ב-21 בינואר 1962) הוא פיזיקאי תאורטי הולנדי העוסק בתורת המיתרים ופרופסור במכון לפיזיקה תאורטית באוניברסיטת אמסטרדם.

בין השנים 1980 ל-1985 למד באוניברסיטת אוטרכט פיזיקה תאורטית. בשנת 1988 סיים את הדוקטורט שלו באוניברסיטה, תחת פרופסור ברנרד דה וויט (Bernard de Wit), שבה הציג בין השאר את "אלגברת ורלינד" ואת "נוסחת ורלינד", אשר משמשות בתורת המיתרים. אחר כך המשיך כחוקר במכון למחקר מתקדם עד לשנת 1993.

בשנת 2009 הציע תאוריה שבה כח הכבידה אינו כח בסיסי ביקום אלא אפקט הנגזר מסיבות אחרות. הוא הסביר בראיון כי "בסדרי גודל קטנים ביותר חוקי ניוטון לא פועלים, אלא רק בעבור תפוחים וכוכבים. אתה יכול להשוות זאת ללחץ של גז. למולקולות עצמן אין שום לחץ, אבל לחבית שבתוכה יש גז יש לחץ". בשנת 2010 התפרסם בציבור בזכות כתבה אודות עבודתו בניו יורק טיימס.

הוא אחיו התאום הזהה של הרמן ורלינד, פרופסור לפיזיקה באוניברסיטת פרינסטון.

## קישורים חיצוניים

* האתר האישי של ורלינד
* כתבה אודותיו בניו יורק טיימס

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פיזיקאים הולנדים
קטגוריה:הולנדים שנולדו ב-1962
בתי ורשה (יפו)

[שמאל|ממוזער|250px|[לוחית זיכרון לבתי ורשה בחזית מטה משטרת מחוז תל אביב]]
שמאל|ממוזער|250px|תבליט בתי ורשה

**בתי ורשה** (או: **וורשא**) הייתה חווה חקלאית טמפלרית לצד ראשיתה של דרך סלמה ביפו, כיום מטה מחוז תל אביב של משטרת ישראל. מ-1907 ועד 1940 הייתה מתחם בבעלות יהודית ששימש למגורים, חקלאות ותעשייה קלה.

ארגון השמירה 'בר גיורא' הוקם ב-1907 בחדרו של יצחק בן צבי, במתחם.

המתחם שרד את פרעות תרפ"א, חצרותיו נשרפו במאורעות תרצ"ו-תרצ"ט וב-15 באוגוסט 1947 חרב עד היסוד בשריפה שמקורה בהצתת מחסני עץ גדולים בבעלות יהודית ברחוב סלמה על ידי ערבים.

## היסטוריה
בשנת 1871 הקים
הגרמני-טמפלרי יוהאן גאורג קאפוס הזקן (1905-1826; Johann Georg Kappus senior) חווה בפאתי המושבה האמריקאית-גרמנית ביפו. לאחר שזקנו זקן הציע יוהאן גאורג קאפוס הצעיר (1928-1855) את החווה למכירה. את המקום קנה בשנת 1907 שאול יצחק פניגשטיין, חסיד גור, שעלה מוורשה שבפולין בשנת 1905. פניגשטיין פיתח את המקום, ולצד חקלאות השכיר את המקום ליהודים שפתחו מפעלי תעשייה זעירה כמו מפעל שמן, פקקים, מאפייה ועוד. גם בית כנסת פעל בחצר ושרת את דיירי החצר, אורחים מזדמנים ושכנים. כן השכיר חדרים למגורים פרטיים. אחד הדיירים במקום היה יצחק בן-צבי. חדרו שימש מרכז לצעירים אחרים חברי פועלי ציון. בחדר זה הם התקינו בשנת 1907 מכונת דפוס קטנה, שבה הדפיסו בהסתר מהשלטונות העות'מאניים עיתון ביידיש בשם **דער אונפאנג** "(ההתחלה"). בחדר זה התאספו ב-29 בספטמבר 1907 עשרה צעירים, וייסדו בחשאי את ארגון בר גיורא, שנוסד במטרה לכבוש את השמירה במושבות היהודיות מידי הערבים והצ'רקסים. בזיכרונותיו מתאר בן צבי את הכינוס החשאי בחצר ורשה:

גירוש יפו ב-1917 לא פסח על משפחת פניגשטיין. בהיעדר המשפחה נשמרה החווה בזכות שכן ערבי. בפרעות תרפ"א תקפו ערבים את המקום וניסו לפרוץ אל פנים המתחם אבל הונסו על ידי חיילים בריטים מהגדוד העברי שהוזעקו ליפו בפיקודו של אליעזר מרגולין.

ברבות השנים עזבו בני המשפחה את המקום, והמקום הושכר ליהודים שהפעילו בתי מלאכה זעירים. המקום הותקף גם בשנת 1936. בשנת 1940 נפטר פניגשטיין, והמקום נמכר לערבים. במהומות שפרצו בגבול יפו–תל אביב לאחר הרצח בגן הוואי הותקף המקום ב-15 באוגוסט 1947 בידי פורעים ערבים, נשרף ונחרב עד היסוד.

בזמן שלטון המנדט הבריטי הוקם במקום בניין המשטרה הבריטית - יפו שבו פעלה שלוחה של המטה הארצי של משטרת ישראל לאחר קום המדינה. בשנת 2000 נהרס בניין המשטרה הבריטית לצורך הקמת בניין משטרה חדש על חלקו של השטח. 2005 נחנך במקום בניין תחנת משטרת תל אביב ע"ש רב ניצב דוד קראוס. לציון בתי ורשה הוקם בחזית הבניין עמוד ובו תולדות המקום ותבליט של בתי ורשה.

## ראו גם
* בניין המטה הארצי של משטרת ישראל (יפו)

## לקריאה נוספת
* זאב וילנאי, **תל אביב-יפו**, הוצאת אחיעבר, 1965, ע' 114.
* יעקב פניגשטיין, '''בתי וורשא - סיפורה של משפחת פניגשטיין ממתיישבי יפו בראשית המאה ה-20''', הוצאת המשפחה, 2000.

## קישורים חיצוניים

* 
* תולדות שכונת בתי ורשה באתר "פורטל יפו"

## הערות שוליים

בתי ורשה
מדליית לורנץ

ממוזער|ימין|הנדריק אנדרו לורנץ
**מדליית לורנץ** (הולנדית: Lorentzmedaille) הוא פרס המוענק מדי ארבע שנים על ידי האקדמיה המלכותית ההולנדית לאומנויות ולמדעים . הפרס נוסד בשנת 1925, לכבוד יובל החמישים לעבודת הדוקטורט של הפיזיקאי ההולנדי הנדריק לורנץ. הפרס מוענק לאדם אשר תרם תרומה חשובה לפיזיקה התאורטית.

## רשימת הזוכים
* 2023:  דאן פרנקל
* 2018:  חואן מרטין מלדסנה
* 2014:  מייקל ברי
* 2010:  אדוארד ויטן
* 2006: ליאו קנדוף
* 2002:  פרנק וילצ'ק
* 1998:  קארל וימן ו אריק קורנל
* 1994: אלכסנדר פוליאקוף
* 1990:  פייר ז'יל דה-ז'ן 
* 1986:  חרארד 'ט הופט
* 1982: אנטול אברגם
* 1978:  ניקולס בלומברגן
* 1974:  ג'ון ואן ולק
* 1970: ג'ורג' אולנבק
* 1966:  פרימן דייסון
* 1962: רודולף פיירלס
* 1958:  לארס אונסאגר
* 1953: פריץ לונדון
* 1947:  הנדריק קרמרס
* 1939:  ארנולד זומרפלד
* 1935:  פטר דביי
* 1931:  וולפגנג פאולי
* 1927:  מקס פלאנק

## קישורים חיצוניים

* 

*
לורנץ
ג'ון נאן

**ג'ון נאן** (באנגלית: **John Denis Martin Nunn**; נולד ב-25 באפריל 1955, לונדון) הוא שחמטאי ומתמטיקאי אנגלי. נחשב לאחד מכותבי ספרי השחמט הטובים בזמנו.

החל מפברואר 2019 אינו שחמטאי פעיל.

## ביוגרפיה
נאן החל לשחק שחמט בגיל ארבע. בשנת 1967, בגיל 12, זכה באליפות בריטניה בשחמט עד גיל 14. בגיל 14 הוכתר כאלוף לונדון עד גיל 18. בגיל 15 החל ללמוד מתמטיקה באוניברסיטת אוקספורד. בשנת 1973 סיים את לימודי התואר ראשון ובשנת 1978 סיים דוקטורט במתמטיקה בנושא טופולוגיה.

בשנת 1975 זכה בתחרות אירופה לצעירים. בשנת 1978 השיג דרגת רב-אמן ובשנת 1979 היה לאלוף בריטניה.

נאן מפרסם ספרי שחמט שזוכים להצלחה ולהערכה רבה. "סודות שחמט של רב-אמן" זכה בפרס ספר השנה של אגודת השחמט של בריטניה לשנת 1988 וספרו "המשחקים הטובים ביותר" זכה בפרס בשנת 1995.

הוא נשוי לפטרה פינק-נאן, שחמטאית גרמנייה ואב לבן.

## ג'ון נאן ב[[אולימפיאדת השחמט]]
בין השנים 1976 ל-1994 השתתף ג'ון נאן ב-10 אולימפיאדות שחמט:

## קישורים חיצוניים

* 

## הערות שוליים

קטגוריה:מחברי ספרי שחמט אנגלים
קטגוריה:מתמטיקאים בריטים
קטגוריה:בוגרי אוניברסיטת אוקספורד
קטגוריה:אלופי בריטניה בשחמט
קטגוריה:פרובלמאים
קטגוריה:רבי-אמנים אנגלים
קטגוריה:אנגלים שנולדו ב-1955
Blogger

**Blogger** (תעתיק: **בלוגר**) הוא מערכת ליצירת בלוג אינטרנטי של חברת גוגל. הממשק נועד לאפשר לכל אחד לפתוח "בלוג" משלו ולכתוב פוסטים בכל נושא שיבחר. זו הייתה המערכת הראשונה שהשתמשה בתקן MetaWeblogAPI.

ישנם מספר סוגי בלוגים המתקיימים בממשק זה, כגון בלוג אישי בו הבלוגרים כותבים את מהלך חייהם; בלוג פרסומי בו הבלוגרים מפרסמים מקומות שהם ממליצים לבקר בהם או מוצרים שהם ממליצים לקנות; בלוג צהובון בו מתפרסמת רכילות על אישים מפורסמים; ועוד. הכותבים יכולים להגדיר אם הבלוג יהיה פתוח או סגור לקוראים מסוימים.

## היסטוריה
בשנת 2003 רכשה גוגל את "בלוגר" מהמפתחים שלו. לאחר מכן נוספו בממשק מספר שירותים העוזרים למנהלי הבלוג לפרסם את הפוסטים (תרגום: רשומות) באופן מהיר יותר, כגון: אימייל סודי, SMS ועוד. בנוסף, ההרשמה לממשק כיום פשוטה מאוד, היא דורשת התחברות ראשונית של חשבון גוגל והזנת סאב-דומיין (תרגום: תת-שם מתחם) בלבד, ואין צורך להירשם מחדש.

שירותים נוספים ששילבה גוגל בהמשך הם סטטיסטיקות מהאתר "Google Analytics", אימייל סודי לפרסום הרשומות אוטומטית מאת "Gmail", ועוד, וגם קבלת כסף על ידי פרסומות בתוצאות החיפוש של גוגל (לעסקים – העסק יוצג בתוצאות חיפוש גוגל לפי ההתאמה לכותרת העסק, ובעלי הבלוג יוכלו לקבל כסף בתמורה).

## קישורים חיצוניים

* 

* Blogger Buzz, הבלוג של בלוגר

קטגוריה:ערכים שבהם תבנית בריטניקה אינה מתאימה
קטגוריה:בלוגים
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1999
קטגוריה:רכישות בידי גוגל
קטגוריה:גוגל
רם סופר

**רם סופר** (נולד ב-6 בספטמבר 1965, רמת גן) הוא שחמטאי ישראלי בדרגת רב-אמן, מחבר ספרי שחמט, מאמן שחמט ופסנתרן מקצועי, שחקן ומורה לברידג'.

אלוף ישראל בפתרון בעיות שחמט לשנת 2018. זכה עם נבחרת ישראל בפתירת בעיות ארבע פעמים במקום הראשון בעולם, אימן את משלחת הנוער של ישראל לאליפות העולם ואירופה בשחמט ופרסם עשרות מאמרים בתחום.

משנת 2005 סופר משמש ככתב ופרשן לענייני שחמט בעיתונות הישראלית: בעיתון "מעריב" ובאתר האיגוד הישראלי לשחמט. ערך בעבר את ירחון השחמט הישראלי. שימש יועץ מקצועי עבור הספר Play Unconventional Chess and Win ועורך בספר Think like a machine.

נכון לינואר 2022 הוא מדורג במקום השמיני בדירוג העולמי בפתירת בעיות שחמט.

נמנה עם צוות השופטים באליפות אירופה בשחמט 2015, שנערכה בירושלים.

נכון לספטמבר 2025, מדורג במקום ה-49 בישראל לפי מד כושר.

סופר מתגורר בראשון לציון.

## הישגים בולטים בשחמט
* 1978 - זכה באליפות הארץ בשחמט לילדים עד גיל 14.
* 1998 - היה לשני בהיסטוריה אחרי ג'ונתן מסטל שהיה לרב-אמן גם בשחמט קלאסי וגם בתחום פתירת בעיות שחמט.

## מבחר תחרויות בהן השתתף
* אליפות אירופה בשחמט 2015
* אליפות ישראל בשחמט 2016

## ברידג'
סופר בעל תואר רב-אמן כסף. הוא התחיל לשחק ברידג' תחרותי בשנת 1994 והקים בית ספר לברידג' ולימד מאות תלמידים. הוא כותב קבוע בירחון הברידג' הישראלי ואת טור הברידג' בירחון "לאישה".
 סופר כותב בשנים האחרונות את העיתון היומי של פסטיבל הברידג' הבינלאומי לברידג' בתל אביב. הוא ערך שלושה ספרי ברידג' בנושא הכרזות שכתב מוטי גלברד.

## מספריו
* משחק המלכים
* ספר תרגילים למתקדמים
* על קודמי הגדולים

## לקריאה נוספת
* חוברת שנכתבה על ידי רם סופר במסגרת פעילות שוטפת של ההתאגדות הישראלית לברידג': רם סופר, **תחרות סימולטנית ארצית 2014-6**, אוקטובר, 2014.

## קישורים חיצוניים

* ערוץ היוטיוב של רם סופר

קטגוריה:ראשון לציון: אישים
קטגוריה:פרובלמאים ישראלים
קטגוריה:רבי-אמנים ישראלים
קטגוריה:מחברי ספרי שחמט ישראלים
קטגוריה:שחקני ברידג' ישראלים
קטגוריה:עסקני שחמט ישראלים
קטגוריה:כתבי שחמט ישראלים
קטגוריה:מאמני שחמט ישראלים
קטגוריה:ישראלים שנולדו ב-1965
אמציה אבני

**אמציה אבני** (נולד ב-17 בדצמבר 1954) הוא פסיכולוג ישראלי, שחמטאי המחזיק בדרגת אמן פיד"ה בשחמט תחרותי ואמן בינלאומי בקומפוזיציה שחמטית. אבני נטל חלק חמש פעמים בגמר אליפות ישראל בשחמט, בשלוש מתוכן סיים בין עשרת הראשונים. חיבר סיומי שחמט (אטיודים) רבים, שזכו להצלחה ופורסמו ברחבי העולם.

## ביוגרפיה
אבני סיים לימודי תואר ראשון ושני בפסיכולוגיה חברתית-תעשייתית בשנת 1983 באוניברסיטת בר-אילן. בצבא שירת כפסיכולוג ארגוני בחילות השדה ובחיל המודיעין תחת מחלקת מדעי ההתנהגות, והשתחרר בדרגת רס"ן.

כתב מספר רב של מאמרים וספרים העוסקים בשחמט ובנושאים שבתפר שבין פסיכולוגיה לבין שחמט, שחלקם תורגמו למספר שפות. שימש כעורך מגזין השחמט הישראלי.

עובד כמרצה ומנחה סדנאות בתחום מדעי ההתנהגות ובהכנת מועמדים למבדקי תעסוקה.

## מספריו
***הפסיכולוג הכשיל אותי; להצליח להתקבל לעבודה – מדריך למועמד הנבוך**, ePublish, 2014 (דיגיטלי)
* **גיוס מוצלח - מדריך לארץ הצבא**, עם גדי אמיר, אור-לי להט. הוצאת כתר. 2002
***"עד הרגלי האחרון"** מאת יוחנן אפק והורסיו וולמן. עורך: אמציה אבני. הוצאת "גמביט", 2000

* **The Amazing Chess Adventures of Baron Munchausen**, Mongoose Press, 2011
* **Chess Tips for the Improving Player**, Quality Chess, 2008
* **Devious Chess: How to Bend the Rules and Win**, Batsford, 2006
* **The Grandmaster's Mind**, Gambit Publications, 2004,Russian Chess House, 2016
* **Practical Chess Psychology: Understanding the Human Factor**, Batsford, 2001
* **Danger in Chess: How to Avoid Making Blunders**, Cadogan Chess 1994, Dover, 2003
* **Surprise in Chess**, Cadogan Chess, 1998
* ** Creative Chess**, Pergamon Chess 1991, Prisma Editori 1992, Cadogan Chess 1997.


## קישורים חיצוניים

* הדף של אמציה אבני
* הדף של אמציה אבני באתר FIDE
* 

## הערות שוליים

קטגוריה:קצרמר פסיכולוגים
קטגוריה:פסיכולוגים ישראלים
קטגוריה:אמני פיד"ה ישראלים
קטגוריה:מחברי ספרי שחמט ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1954
דוד טברסקי (עיתונאי)

**דוד טברסקי** (אנגלית: **David Twersky**;  19 בפברואר 1950 - 16 ביולי 2010) היה עיתונאי יהודי-אמריקאי, פעיל ציוני. כתב בעיתונים ניו יורק סאן ופארווערטס.

## ביוגרפיה
נולד בשנת 1950 בניו יורק ברובע ברונקס. אביו היה עובד טקסטיל ופעיל שמאל. אמו עדה נפטרה כשהיה בן 8. הוא למד בבית הספר האורתודוקסי Ramaz School. בנעוריו היה פעיל בתנועת הנוער הציונית הבונים והיה למנהיג הארצי של התנועה. הוא למד ב-City College of New York. בשנת 1970 היה ליו"ר השני של ארגון הסטודנטים היהודי "North American Jewish Students Network" והיה עורך של שירות הידיעות היהודי לסטודנטים "Jewish Student Press Service".

בשנת 1974 עלה לישראל עם תנועת הבונים והיה מהמייסדים שהקימו מחדש את קיבוץ גזר, שם התגורר. בישראל היה העורך של שדמות ושל הירחון האנגלי החודשי של תנועת העבודה Spectrum. הוא הצטרף למפלגת העבודה ועבד עם אבא אבן והיה לאחראי לקשרים בינלאומיים של המפלגה וכן שימש כעוזר פרלמנטרי. הוא שירת בחיל התותחנים הישראלי במלחמת לבנון הראשונה.

בשנת 1986 חזר לארצות הברית עקב בעיות בריאות של אביו. בשנת 1990 החל העיתון היהודי האמריקאי "פארווערטס" (*The Forward*) לפרסם עיתון באנגלית וטברסקי שימש כעורך משנה במשרד בוושינגטון די.סי. כעורך בעיתון פרסם כתבת תחקיר אודות ג'ונתה קול (Johnnetta B. Cole), אשר הייתה מועמדת על ידי הנשיא ביל קלינטון לתפקיד שרת החינוך. במאמר חשף כי קול הייתה חברה בוועד של ארגון שלפי החשד היה קשור לממשלו של פידל קסטרו בקובה ובכך סיכל את המינוי.

לאחר שעזב את ה"פארווערטס" היה העורך של העיתון היהודי של ניו ג'רזי New Jersey Jewish News. אחר כך הצטרף לעיתון The New York Sun כעורך חוץ ובעל טור.

הוא נישא לעיתונאית הישראלית גיני מדבדב והיה אב לשני בנים. הוא נפטר בשנת 2010 כשהוא בן 60.

## קישורים חיצוניים
* ביוגרפיה בעיתון ניו יורק סאן
* ביוגרפיה בעיתון פארווערטס, ג'יי ג'יי גולדברג
* ביוגרפיה
* זוכרים את טברסקי
* 

קטגוריה:עיתונאים יהודים אמריקאים
קטגוריה:בוגרי הסיטי קולג' של ניו יורק
קטגוריה:גזר (קיבוץ): אישים
קטגוריה:אמריקאים שנולדו ב-1950
קטגוריה:אמריקאים שנפטרו ב-2010
מרואן דווירי

**מרואן דווירי** (בערבית: ** مروان دويري**) (נולד ב-1953) הוא פסיכולוג ערבי-ישראלי, פרופסור מן המניין לפסיכולוגיה במכללת אורנים.

## ביוגרפיה
בשנת 1975 סיים דווירי תואר ראשון בפסיכולוגיה וחינוך מאוניברסיטת חיפה. בשנת 1978 סיים תואר שני בפסיכולוגיה קלינית ובשנת 1991 סיים תואר דוקטור מהפקולטה לרפואה בטכניון. עבודת הדוקטורט שלו, בהנחיית פרופסור הלל פרת, הייתה בנושא "שימוש בפוטנציאלים מעוררים לבדיקת הקשב, ההכחשה, והסחת הדעת בקרב רפרסיביים וסנסטיביים בזמן ציפייה לאיום פיזי".

בין השנים 1990 ל-1994 היה מרצה במחלקה להוראת המדעים בטכניון. בין השנים 1994 ל-1997 היה מרצה לפסיכולוגיה ב-Nova Southeastern University בפלורידה. בין השנים 2000 ל-2005 היה מרצה לייעוץ חינוכי בפקולטה לחינוך באוניברסיטת חיפה. בשנת 2000 החל ללמד במכללת אורנים, בשנת 2005 קיבל דרגת פרופסור חבר וב-2012 קיבל דרגת פרופסור מן המניין.

במחקר שנעשה ב-2008 באוניברסיטת קולומביה בארצות הברית התברר שפרופ' דווירי היה בין 10 החוקרים התורמים ביותר בעולם למחקר בפסיכולוגיה הבין-תרבותית.

דווירי הוא פסיכולוג קליני מומחה ומדריך בפסיכולוגיה רפואית, חינוכית והתפתחותית. הוא מפעיל קליניקה ומקבל מטופלים בנצרת. תחומי המחקר שלו כוללים פסיכולוגיה בין תרבותית, הערכה פסיכולוגית והורות. כתב מספר ספרים ועשרות מאמרים בכתבי עת מדעיים.

משנת 2004 דווירי הוא חבר בהנהלת ארגון עדאלה ובשנת 2005 נבחר לתפקיד יושב ראש הארגון. בשנת 2007 היה בין החותמים על הצהרת חיפה. בשנת 1990 הקים את ארגון העובדים הערבים בבריאות הנפש.

ב-2005 קיבל דרגת פרופסור חבר, וב-2012 קיבל דרגת פרופסור מן המניין על תרומתו לפסיכולוגיה.

## מספריו

* Dwairy, M. (1998).Cross-cultural counseling: the Arab-Palestinian case, Haworth Press., 1998
* Dwairy, M. (2006).Counseling and psychotherapy with Arabs and Muslims: a culturally sensitive approach, Teachers College Press, 2006
* Dwairy, M. (2015). *From psycho-analysis to culture-analysis.* London, Palgrave Macmillan Press.


## קישורים חיצוניים
* דף אישי באתר מכללת אורנים
* ספרו של דווירי "Counseling and psychotherapy with Arabs and Muslims", באתר Google books

## הערות שוליים

קטגוריה:פסיכולוגים ערבים ישראלים
קטגוריה:סגל הטכניון: חינוך למדע וטכנולוגיה
קטגוריה:סגל אוניברסיטת חיפה: חינוך
קטגוריה:בוגרי אוניברסיטת חיפה
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אורנים - המכללה האקדמית לחינוך
קטגוריה:אנשי אקדמיה ערבים ישראלים
קטגוריה:ישראלים שנולדו ב-1953
מטאטא כבישים

[ממוזער|שמאל|מטאטא רחוב מדגם Bucher CityCat 5006 של עיריית [מודיעין-מכבים-רעות|מודיעין]]
[ממוזער|שמאל|מטאטא רחוב קטן ב[מקסיקו סיטי]]

**מטאטא כבישים** (או כפי שהוא נקרא בסקטור התעשייתי: "מכונת טיאוט" או "רכב טיאוט") הוא כלי רכב מנועי (תת סוג של משאית) המשמש לניקוי כבישים ורחובות. רכבים מסוג זה נפוצים בערים, ומופעלים על ידי העירייה המקומית, אך משמשים גם ארגונים גדולים בעלי קרקעות נרחבות לצורכי תחזוקה. 

## היסטוריה
בשנת 1840 הפכה העיר מנצ'סטר שבאנגליה לעיר המתועשת הראשונה, והכילה את מערכת רכבות הנוסעים הראשונה בעולם ואת אחת מתעשיות הטקסטיל הגדולות ביותר. במהרה קיבלה מנצ'סטר מוניטין של "העיר הכי מזוהמת באנגליה". בתגובה למצבה התברואתי של העיר, המציא ג'וזף ויטוורת' את מטאטא הרחובות המכני הראשון.

מטרתו של המטאטא הראשון הייתה טיפול בחלקי פסולת גדולים בלבד, והוא השאיר אחריו את חלקי הפסולת הקטנים. היות שחלקי הפסולת הקטנים נשטפו בקלות בגשמים (אשר פוקדים את אנגליה תדירות), לא נתפסה עובדה זו כבעייתית עד שנות ה-70 של המאה ה-20, אז החלו לשקול טיפול גם בבעיית זיהום המים שגורמת הפסולת הנשטפת בגשמים.

## ראו גם
* מכונה לשטיפת רצפות

## קישורים חיצוניים

* 

קטגוריה:כלי רכב
קטגוריה:פינוי פסולת
הלל פרת

**הלל פרת** (נולד ב-5 באוגוסט 1948) הוא פרופסור מן המניין בפקולטה לרפואה ובפקולטה להנדסה ביו-רפואית בטכניון, וראש המעבדה לפוטנציאלים מעוררים בטכניון. הוא יו"ר החוג הישראלי לנירופיזיולוגיה קלינית.

## אודות
הלל, יליד חיפה, הוא בנו של ברוך פרת, פרופסור לפיזיקה בטכניון. בשנת 1972 סיים תואר ראשון בזואולוגיה ופיזיולוגיה בהצטיינות מהאוניברסיטה העברית. בשנת 1977 סיים תואר דוקטורט מהאוניברסיטה העברית בנוירוביולוגיה. בשנת 1979 החל ללמד בטכניון, בשנת 1989 מונה לפרופסור חבר ובשנת 1998 מונה לפרופסור מן המניין. פרת הוא גם פרופסור נלווה  באוניברסיטת תל אביב והיה פרופסור אורח באוניברסיטת קליפורניה באירווין.
פרת הנחה את עבודת המסטר של דלאל אבו אמנה בתחום פעילות המוח ושתי האונות.

מתגורר בנופית.

## קישורים חיצוניים

* דף אישי

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:סגל הטכניון: רפואה
קטגוריה:ישראלים שנולדו ב-1948
שמואלי

**שמואלי** הוא שם משפחה יהודי שפירושו **בן לשמואל** לעיתים הוא תרגום מיידיש לשם המשפחה שמואלביץ.

קטגוריה:שמות משפחה עבריים
קטגוריה:שמות משפחה המבוססים על השם שמואל
לורן אמברוז

**לורן אמברוז** (באנגלית: **Lauren Ambrose**; נולדה ב-20 בפברואר 1978) היא שחקנית קולנוע, טלוויזיה ותיאטרון וזמרת אמריקאית. מועמדת שני פרסי אמי על גילום קלייר פישר בסדרת הדרמה "עמוק באדמה" ומועמדת פרס טוני על המחזמר "גבירתי הנאווה".

## ביוגרפיה
אמברוז נולדה בשם **לורן אן ד'אמברוזו** בעיר ניו הייבן שבקונטיקט, בתה של אן (לבית ווטצ'אל), מעצבת פנים ושל פרנק ד'אמברוזו, ספק קייטרינג. היא ממוצא איטלקי מצד אביה, וממוצא גרמני, אנגלי ואירי מצד אימה. אמברוז למדה בארבעה בתי ספר שונים. לאחר לימודי התיכון למדה במכון טנגלווד למוזיקה מאוניברסיטת בוסטון.

## קריירה
אמברוז החלה את דרכה בתיאטרון ניו יורק, כאשר השתתפה במחזה של אוף ברודוויי "Soulful Scream of a Chosen Son" מאוגוסט עד ספטמבר 1990. הקריירה המוקדמת שלה כללה גם הופעות משחק בטלוויזיה, ובמיוחד היא ידועה מהתפקיד האורח שביצעה בסדרה "חוק וסדר" בתפקיד של ולרי מקסוול, צעירה מאותגרת נפשית שנאנסה על ידי קבוצה של תיכוניסטים. תפקידה הקולנועי הראשון היה "בפנים ובחוץ" בכיכובו של קווין קליין משנת 1997.

בשנת 1998 קיבלה תפקיד מרכזי בסרט הנעורים , ובשנת 2000 שיחקה את התפקיד הראשי בסרט "מסיבת חוף מוטרפת".

בשנת 2001 החלה לשחק בתור קלייר פישר בסדרת הדרמה "עמוק באדמה" של רשת HBO כבת הזקונים בבית משפחת פישר. אמברוז שיחקה בכל עונות הסדרה (5 סה"כ) עד לתום שידוריה ב-2005, ואף קיבלה שתי מועמדויות לפרס אמי לשחקנית משנה בסדרת דרמה בשנים 2002 ו-2003.

בשנת 2006 ביצעה את הבכורה שלה בברודוויי בחידוש של המחזה "". במרץ 2018 שבה אמברוז לברודוויי כאשר החלה לגלם את אלייזה דוליטל במחזמר "גבירתי הנאווה" בהפקה של ברודוויי. על תפקידה במחזמר קיבלה אמברוז מועמדות לפרס טוני לשחקנית הטובה ביותר במחזמר ומועמדות לפרס הגראמי. סיבובי ההופעות רצו עד חודש אוקטובר.

באוקטובר 2024, יצא לאור הסרט "Caddo Lake", בו מגלמת אמברוז את סלסט, אמא שנמצאת במתח עם בתה. העלילה מתרחשת באזור אגם קאדו, בגבול בין טקסס ללואיזיאנה, מקום בעל אווירה אפלה ומסתורית.

## חיים אישיים
אמברוז נישאה לצלם סאם הנדל בספטמבר 2001. יש להם שני ילדים. כיום אמברוז מתגוררת עם משפחתה במערב מסצ'וסטס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:חברי התיאטרון המלכותי הלאומי
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
בנימין מונטר

ממוזער|בנימין מונטר
**בנימין מונטר** (1894 – 1 במרץ 1920) היה חלוץ ומנהיג פועלים איש העלייה השנייה, אחד מן הלוחמים לצדו של יוסף טרומפלדור בתל חי ומהרוגי מאורעות תל חי.

## חייו ותפיסת עולמו
מונטר נולד בלודז' בפולין למשפחה שומרת מצוות. אביו, ברוך, היה שען וצורף, והוא למד ממנו את רזי המקצוע ואף סייע בחנותו של האב. הצטרף בנעוריו לתנועת "צעירי ציון". אהב לקרוא והיה בקיא בעברית וביידיש.
בהיותו בן 19, לאחר הכשרה עצמאית, יצא עם חבר, חרף התנגדות הוריו, לנמל טריאסטה ומשם עלה באונייה "הלואן" לארץ ישראל. בהיותו באונייה חלה, אך למרות זאת סירב להפצרות הוריו לשוב, ולו על מנת להירפא, באומרו: "ארץ ישראל היא מקום הבראה לכל עמנו ואף אני אבריא כאן"..

בנובמבר 1913 הגיע לארץ ישראל. לאחר שהבריא, עבר לפתח תקווה, שם יסד את קבוצת "עמל".
מונטר היה צמחוני ופציפיסט לפי השקפת עולמו, והתנגד להתנדבות לגדודים העבריים. עם זאת, האמין כי עליו לשאת נשק מגן, וכך הגיע לתל חי. תפיסתו זו של מונטר, אשר שילבה בין הסלידה מצבא, מלחמה ונשק, לבין לאומיות, ציונות והכרה בכורח ההגנה העצמית, הייתה תפיסת עולם מוצהרת של רבים מן החלוצים בארץ ישראל בני דורו, ופותחה בשנות העלייה השנייה והשלישית בכתביו של ההוגה א"ד גורדון. תפיסתו הציונית הובילה אותו לכתוב את המשפט: "אם אתה רוצה לדעת מה שלומי – שאל לשלומה של ארץ-ישראל".
בשנות מלחמת העולם הראשונה נעצר מונטר כששהה ברוחמה, יחד עם מקומיים נוספים והועבר לירושלים.
שם גויס בעל כורחו, כמו רבים מאישי היישוב היהודי בארץ, לעבודת כפייה (עמלִיָה) בצבא הטורקי. הוא נמלט ונתפס. עמדו להוציאו להורג, ואז עבר מטוס של חיל האוויר המלכותי הבריטי אשר הטיל פצצה, והוא הצליח להימלט.

לאחר הכיבוש הבריטי בארץ ישראל, עבד מונטר זמן מה בחולדה, וארגן שם קבוצה ששאפה להתיישבות שיתופית. הוא עלה עם חבריו למטולה בי"א באדר תר"ף 1920, בדרכו לכפר גלעדי להביא בעלי חיים. כאשר נשמעו יריות בתל חי. הוא רץ למקום יחד עם יוסף טרומפלדור, והופקד על החדר העליון בחצר תל חי. בנימין מונטר נהרג מהרימון שהושלך לחדר זה, יחד עם שרה צ'יזיק, דבורה דרכלר וזאב שרף.
הותיר אחריו ביישוב את אחותו, אסתר.

## עיצוב הזיכרון
יש סבורים כי הדמות השלישית באנדרטה ביער חולדה של הפסלת בתיה לישנסקי, לצד דמויותיהם של אפרים ושרה צ'יזיק, היא דמותו המגוננת של בנימין מונטר. אחייניתו (ביתה של אחותו של מונטר), תמר אגמון, כתבה את הספר "שדות אדומים: עד תל חי, חיי בנימין מונטר" על קורותיו.

## לקריאה נוספת
* **[[קונטרס (כתב עת)|קונטרס]]**, כ"ט, כ"ב אדר ה'תר"ף
* שולמית לסקוב, **טרומפלדור: סיפור חייו**, חיפה: שקמונה, (1972), ירושלים: הוצאת כתר, 1982, 1995

## קישורים חיצוניים
* תמר אגמון, **[http://www.text.org.il/index.php?book=0710035 שדות אדומים: עד תל חי, חיי בנימין מונטר]**, [עורכת: נאורה יהב], הוצאת כרמל, תשס"ז 2007

## הערות שוליים

קטגוריה:חללי תל חי
קטגוריה:פולנים שנולדו ב-1894
קטגוריה:ארץ-ישראלים שנולדו ב-1894
קטגוריה:ארץ-ישראלים שנפטרו ב-1920
ראזי פלאח

**ראזי פלאח** (בערבית: **غازي فلاح**) הוא פרופסור לגאוגרפיה בדואי, המלמד באוניברסיטת אקרון באוהיו, ארצות הברית. 

## אודות
פלאח נולד בכפר רומת אל-הייב שבגליל התחתון. הוא למד לתואר ראשון ושני באוניברסיטה העברית ואת הדוקטורט סיים באוניברסיטת דרהאם באנגליה בשנת 1982. הוא לימד אחר כך תקופה באוניברסיטת תל אביב ובאוניברסיטת א-נג'אח שבשכם. בין השנים 1991 ל-1993 היה עמית פולברייט ומרצה באוניברסיטת צפון איווה. בין השנים 1995 ל-1997 לימד באוניברסיטת למפטר שבוויילס. בין השנים 1996 ל-2001 לימד באוניברסיטת טורונטו. החל משנת 2001 מלמד באוניברסיטת אקרון שבאוהיו. בשנת 1993 קיבל אזרחות קנדית. בשנת 1998 ייסד את כתב העת האקדמי Arab World Geographer, ומאז הוא משמש כעורך שלו. 

בשנת 1987 ייסד פלאח את "מרכז הגליל למחקר חברתי" ועמד בראשו במשך כמה שנים. הוא כתב מאמר משותף עם דייוויד ניומן בנושא הגבולות.

בחודש יולי 2006, במהלך מלחמת לבנון השנייה, הגיע לישראל כדי לבקר את אמו חולת הסרטן אשר אושפזה בבית החולים רמב"ם בחיפה. במהלך ביקורו הגיע לאזור נהריה וראש הנקרה וערך מספר צילומים. הוא נעצר על ידי השב"כ בעת שצילם אנטנה צבאית. לטענתו, את הצילומים לקח למטרות מחקר והוא לא ידע כי האנטנה היא מתקן צבאי, ובלאו הכי היא גלויה לכל. במשך 18 ימים הוטל על הפרשה, כולל על עצם מעצרו, צו איסור פרסום, והוא הוסר בעקבות עתירה של עיתון הארץ. במהלך אותם ימים נמנעה ממנו פגישה עם עורך דין. פלאח שוחרר לאחר שלושה שבועות של מעצר בלא שהוגש נגדו כתב אישום. בתום החקירה האשים פלאח את השב"כ בהתעללות במהלך חקירתו. בעקבות מעצרו חתמו מאות אנשי אקדמיה מהעולם על עצומה הקוראת לשחרורו.

## קישורים חיצוניים
* דף אישי באתר אוניברסיטת אקרון

 

קטגוריה:בדואים ישראלים
קטגוריה:גאוגרפים ערבים
קטגוריה:ישראלים שהיגרו לקנדה
קטגוריה:מוסלמים קנדים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת דרהאם
קטגוריה:סגל אוניברסיטת אקרון
קטגוריה:סגל אוניברסיטת טורונטו
קטגוריה:סגל אוניברסיטת א-נג'אח
קטגוריה:רומת אל-הייב
קטגוריה:מועצה אזורית אל-בטוף: אישים
קטגוריה:ישראלים שנולדו במאה ה-20
LATAM אקוודור

**LATAM אקוודור** בעבר: **LAN אקוודור** היא חברת תעופה אקוודורית המהווה חלק מחברת LATAM. בסיסה הראשי של החברה נמצא בנמל התעופה הבין-לאומי חוסה חואקין דה אולמדו שבעיר גואיאקיל. החברה מפעילה טיסות סדירות פנימיות באקוודור וכן טיסות בין-לאומיות ליעדים בדרום אמריקה, צפון אמריקה ואירופה.

## תולדות החברה
החברה נוסדה ביולי 2002. הטיסות הראשונות שלה נערכו ב-28 באפריל 2003 ליעדים בין-לאומיים בלבד.

בתחילת שנת 2009 **LAN אקוודור** קיבלה את האישור מהרשויות המקומיות להפעלת טיסות פנימיות באקוודור.

## צי המטוסים
צי המטוסים של החברה, נכון ליולי 2018:

## קישורים חיצוניים

* 

## הערות שוליים

קטגוריה:חברות אקוודוריות
קטגוריה:אקוודור: תחבורה
אקוודור
אילן בוגר

**אילן בוגר** (נולד ב-10 בדצמבר 1966) הוא תת-אלוף במילואים בצה"ל, כיהן כראש להק כוח האדם בחיל האוויר הישראלי.

## ביוגרפיה
נולד בבסיס תל נוף, שבו שירת אביו, הרצל בודינגר. התחנך בפנימייה הצבאית לפיקוד בתל אביב והתגייס לקורס טיס מספר 111 ב-1984 אותו סיים במגמת קרב ב-1986.

שירת בטייסת 102, בה טס על מטוסי A-4 סקייהוק וכפיר. עבר הסבה למטוסי F-16 ושובץ בטייסת 110. מילא תפקיד ראש מדור במחלקת אמצעי לחימה של מטה חיל האוויר, וכמדריך ומפקד-קורס בבית הספר לטיסה בחצרים.

בשנת 2000 מונה למפקד טייסת 105, טייסת העקרב, בשנים 2003 עד 2005 כיהן כראש ענף לוחמים בלהק כוח האדם ואחר כך שירת כראש מחלקת הדרכה בלהק האוויר. בשנת 2007 מונה למפקד בסיס רמת דוד ופיקד עליו במהלך מבצע עופרת יצוקה. בספטמבר 2009 מונה על ידי מפקד החיל, עידו נחושתן, לעמוד בראש ועדת חקירה לנסיבות התאונה בה נהרג טייס הקרב , בנו של אילן רמון. ביולי 2010 מונה לראש להק כוח האדם בדרגת תת-אלוף, שירת בתפקיד עד נובמבר 2013 והשתחרר משירות הקבע.

בספטמבר 2012 פורסם כי תתי-האלופים אילן בוגר וזיו לוי, מפקד בסיס חצרים, התקרבו בניגוד לנהלים למרחק של 100 מטר בלבד, במהלך תרגול קרב אווירי בדרום.

משנת 2014 ועד 2016 שימש כמנכ"ל חברת הסטארט-אפ Double Cool והחל משנת 2018 חבר בצוות הנהלת הטייסת - מתחם סימולטורי טיסה שנמצא במבנה סינמה סיטי גלילות.

בעל תואר ראשון בלוגיסטיקה ובכלכלה מאוניברסיטת בר-אילן, בוגר המכללה לביטחון לאומי ובעל תואר שני מאוניברסיטת חיפה. נשוי לעו"ד טל אייל-בוגר, ולהם ארבעה ילדים.

## קישורים חיצוניים

* 
* תת-אלוף אילן בוגר מונה היום (ג'), לתפקיד ראש להק כוח האדם בחיל-האוויר, אתר צה"ל, 1 באוגוסט 2010
* .

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס רמת דוד
קטגוריה:ראשי להק כוח אדם
קטגוריה:בוגרי הפנימייה הצבאית לפיקוד תל אביב
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:תתי-אלופים בחיל האוויר
קטגוריה:בוגרי אוניברסיטת בר-אילן
קטגוריה:בוגרי אוניברסיטת חיפה
קטגוריה:ראשי להק ומחלקת ההדרכה בחיל האוויר
קטגוריה:ישראלים שנולדו ב-1966
פתח הריגה

שמאל|ממוזער|260px|פתחי הריגה בשער כניסה לטירה
שמאל|ממוזער|200px|פתחי הריגה בתקרת מעבר בשער טירה
שמאל|ממוזער|200px|המחשה של שימוש בפתח הריגה בטירה בריטית
**פתח הריגה** (אנגלית: **Murder-hole**; צרפתית: **Meurtrière** או **Assommoir**) הוא פתח בתקרת מעבר מקורה במצודה, בדרך כלל בתקרת מעבר בשער דרכו יכולים לוחמי חיל המצב לירות חיצים, להשליך חפצים או לשפוך נוזלים על אויב שפרץ את דלתות השער החיצוני. 

פתחים מיוחדים שנקבעו מעל שער הכניסה החיצוני ובמגדלים אפשרו למגינים לכסות באש את קו החומה ונקראים משיקולי.

## ראו גם
* מבצר
* ביצורים
* טירה

## לקריאה נוספת

* David Nicolle. Crusader Castles in the Holy Land 1097-1192 (Fortress) Osprey Publishing 2004
* David Nicolle. Crusader Castles in the Holy Land 1192-1302 (Fortress) Osprey Publishing 2005
*  Adrian J. Boas Archaeology of the Military Orders. Taylor & Francis, Inc. 2006


## קישורים חיצוניים

קטגוריה:ביצורים
קטגוריה:תקרות
מוחמד חאג'-יחיא

**מוחמד מחמוד חאג'-יחיא** (בערבית: ** محمد حاج يحيى**; נולד ב-1957 בטייבה) הוא חוקר ופרופסור מן המניין המכהן בקתדרה על-שם גורדון בראון בבית הספר לעבודה סוציאלית ולרווחה חברתית ע"ש פאול ברוואלד, באוניברסיטה העברית בירושלים.

## ביוגרפיה
חאג' יחיא נולד בטייבה, למשפחה ערבית-מוסלמית. הוא סיים את לימודי תואר בוגר והמוסמך באוניברסיטה העברית בירושלים, וסיים דוקטורט בעבודה סוציאלית באוניברסיטת מינסוטה בשנת 1991. לימד עבודה סוציאלית באוניברסיטת בית לחם ובאוניברסיטת אל-קודס. משנת 1994 החל ללמד באוניברסיטה העברית ובשנת 2004 מונה לפרופסור חבר. בשנת 2010, מונה לדרגת פרופסור מן המניין. בשנת 2009 העניקה לו אוניברסיטת מינסוטה פרס על מנהיגות מצטיינת.

חאג' יחיא נחשב כפורץ דרך בתחומי המחקר העיקריים שלו והם אלימות נגד נשים, פגיעה בילדים והזנחתם, המשפחה הערבית בתהליכי מעבר ושינוי, השלכות חשיפתם של ילדים ובני נוער לאלימות בקהילה ולאלימות פוליטית, גורמי החוסן הממתנים את ההשלכות הללו וההקשר הסוציו-תרבותי של החינוך לעבודה סוציאלית.

בשנת 2021 נבחר לאקדמיה הלאומית הישראלית למדעים.

## קישורים חיצוניים

* אודות באתר אוניברסיטת מינסוטה
* הטיפול בנשים מוכות מחברות קולקטיביסטיות צריך להיות מותאם לחברה בה הן חיות
* אלימות נגד נשים, המקרה של החברה הפלסטינית, פרופ' מוחמד חאג' יחיא
* 

## הערות שוליים

קטגוריה:ערבים ישראלים
קטגוריה:סגל האוניברסיטה העברית בירושלים: עבודה סוציאלית
קטגוריה:מוסלמים
קטגוריה:טייבה: אישים
קטגוריה:חברי האקדמיה הלאומית הישראלית למדעים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת מינסוטה
קטגוריה:חוקרי עבודה סוציאלית
קטגוריה:ישראלים שנולדו ב-1957
ליאו קופר

**ליאו קופר** (באנגלית: **Leo Kuper**; 24 בנובמבר 1903 - 23 במאי 1994) היה סוציולוג אמריקאי ממוצא יהודי, פרופסור באוניברסיטת קליפורניה בלוס אנג'לס ומחלוצי המחקר בתחום הג'נוסייד.

## קורות חיים
קופר נולד למשפחה יהודית שומרת מסורת ממוצא ליטאי ביוהנסבורג שבדרום אפריקה. הוא למד משפטים באוניברסיטת ויטווטרסראנד ושימש כעורך דין בדרום אפריקה עד למלחמת העולם השנייה; עסק במקרים של זכויות אדם וזכויות שחורים. במלחמה שירת כקצין מודיעין בארמייה השמינית של הצבא הבריטי. בשנת 1948 הוא החל ללמוד סוציולוגיה באוניברסיטת קרוליינה הצפונית בצ'אפל היל שבארצות הברית, ואחר כך באוניברסיטת בירמינגהם באנגליה, שם כתב מחקר בנושא תכנון עירוני, שהתפרסם כ-"Living in towns" על בסיס מחקר בעיר קובנטרי.

בשנת 1952 חזר קופר לדרום אפריקה ושימש כראש החוג לסוציולוגיה באוניברסיטת נטל (University of Natal) בדרום אפריקה. היה פעיל פוליטי והפך ליו"ר סניף נטל של המפלגה הליברלית. הוא פרסם שני ספרים ובהם מחקרים על החברה בדרום אפריקה, אשר צונזרו על ידי הממשל. עקב התנגדותו למשטר האפרטהייד בדרום אפריקה, עזב את המדינה. בשנת 1961 הצטרף למחלקה לסוציולוגיה באוניברסיטת קליפורניה בלוס אנג'לס, שם המשיך עד לפרישתו בשנת 1977. במשך מספר שנים שימש כמנהל המרכז ללימודים אפריקאיים באוניברסיטה.

בשנת 1981 יצא בהוצאת אוניברסיטת ייל ו"פינגווין" ספרו "ג'נוסייד: השימוש הפוליטי שלו במאה ה-20" (Genocide: Its Political Use in the 20th Century), אשר נחשבת לעבודתו המובילה, בה הוא מביא תיאור מחקרי של פשעי ג'נוסייד שהתרחשו במאה העשרים. עבודתו זכתה לשבחים רבים; הפרופסור מייקל בנטון כתב ב"The Times Literary Supplement" כי "לו היה פרס נובל לשלום לסוציולוגים, היה קופר מקבל אותו".

קופר היה מהמייסדים של המרכז לחקר השואה ורצח-עם בירושלים בשנת 1979.

היה נשוי להילדה קופר, סוציולוגית ואנתרופולוגית, ואב לג'ני קופר, עורכת דין המתמחה בזכויות אדם, ומארי קופר, פסלת. לזכרו הוקמה "קרן ליאו קופר".

## קישורים חיצוניים
* ביוגרפיה של קופר, באתר אוניברסיטת קליפורניה בלוס אנג'לס
* ביוגרפיה של קופר
* מודעת אבל בעיתון "The Independent" שנכתבה על ידי אחיינו, אדם קופר
* מודעת אבל באתר הניו יורק טיימס

קטגוריה:סוציולוגים יהודים אמריקאים
קטגוריה:מהגרים מדרום אפריקה לארצות הברית
קטגוריה:פעילים חברתיים יהודים
קטגוריה:פעילים חברתיים אמריקאים
קטגוריה:בוגרי אוניברסיטת ויטווטרסראנד
קטגוריה:בוגרי אוניברסיטת קרוליינה הצפונית בצ'אפל היל
קטגוריה:בוגרי אוניברסיטת ברמינגהאם
קטגוריה:סגל אוניברסיטת קליפורניה בלוס אנג'לס
קטגוריה:אמריקאים ממוצא יהודי-ליטאי
קטגוריה:אמריקאים שנולדו ב-1903
קטגוריה:אמריקאים שנפטרו ב-1994
Journal of Peace Research

שמאל|ממוזער|200px|עמוד השער של אחד מגליונות כתב העת.
**Journal of Peace Research** הוא כתב עת אקדמי אשר מפרסם מאמרים וביקורות ספרים בנושאים של לימודי שלום, ניהול סכסוכים וביטחון בינלאומי. כתב העת נוסד בשנת 1964 על ידי יוהאן גלטונג ומאז שנת 1998 מתפרסם אחת לחודשיים. המערכת של כתב העת נמצאת במכון הבינלאומי לחקר השלום באוסלו והוא יוצא לאור בהוצאת SAGE Publications.

עורך כתב העת בשנים 1983–2010 היה הפרופסור נילס פטר גלדיטץ (Nils Petter Gleditsch); בשנים 2010–2017 היה זה הנריק אורדל (Henrik Urdal); ומאז שנת 2017 עורכו של כתב העת הוא גודרון אסטבי (Gudrun Østby).

## קישורים חיצוניים
* 

קטגוריה:כתבי עת מדעיים
טחנה (משחק)

שמאל|ממוזער|250px|במצב זה של המשחק, גם אם תורו של שחור לשחק, הניצחון מובטח ללבן, המזיז את החייל שלו מצומת e3 לצומת d3 ובחזרה, ועושה זאת שוב, ובכך נוטל ארבעה מחיילי השחור ומותיר אותו עם שני חיילים בלבד
**טחנה** (או "טחנות") הוא משחק אסטרטגיה מופשט לשני שחקנים, ששורשיו בעת העתיקה. 

באנגלית המשחק ידוע במספר שמות, בהם Mill ו־Mills (כלומר "טחנה" או "טחנות", כמו בעברית), שהנפוץ ביניהם הוא Nine Men's Morris ("מוריס של תשעה חיילים", כמספר הכלים על הלוח). למעשה מדובר במשפחה של משחקים שההבדל ביניהם הוא בגודל לוח המשחק ומספר הכלים על הלוח, וידועים בשמות **מוריס של שלושה חיילים**, **מוריס של שישה חיילים** ו**מוריס של 12 חיילים** (הידוע בדרום אפריקה בשם מורַבַרַבה).

המשחק מוזכר במחזהו של ויליאם שייקספיר, "חלום ליל קיץ", שבו אומרת טיטניה: "The nine men's morris is fill'd up with mud"; בתרגומו של אפרים ברוידא: "ריבוע הפסיפסים כוסה ברפש", ובתרגומו של אהרן קומם: "משחק האבנים מושבת מרוב בוץ".
זהו המשחק האחרון בריאליטי "תוכניתו של השטן".

## לוח המשחק
המשחק נערך על גבי לוח המכיל 24 צמתים המצוירים על הלוח על ידי 3 ריבועים בגדלים שונים המחוברים על ידי 4 קווים היוצאים ממרכז צלעות הריבועים. מטרת המשחק היא להותיר בידי היריב פחות מ-3 חיילים או לחסום את היריב מלבצע מהלכים. 

## מהלך המשחק
המשחק מתחיל בלוח ריק. בשלב ראשון מניח כל שחקן בתורו חייל בצומת פנוי. כאשר שחקן יוצר רצף של שלושה חיילים שלו באחד מהקווים הישרים שעל הלוח (רצף הקרוי "טחנה"), הוא מסיר מהלוח חייל של היריב (אם ניתן, יש להסיר חייל שאינו בטחנה). חייל זה יוצא מהמשחק. לאחר שכל שחקן הניח על הלוח תשעה חיילים, מתחיל השלב השני של המשחק בו השחקנים מזיזים, כל אחד בתורו, חייל אחד. הזזת חייל נעשית מהצומת בו הוא נמצא לצומת סמוך פנוי. גם בשלב זה שחקן שיצר טחנה מסיר מהלוח חייל של היריב. שחקן שנותר עם פחות משלושה חיילים או שאינו מסוגל לזוז בהגיע תורו מפסיד במשחק.

מקורו של המשחק איננו ידוע ולוחות משחק חרוטים באבן נחשפו באתרים שונים באזור אגן הים התיכון. המשחק היה פופולרי בתקופת האימפריה הרומית. המשחק צבר פופולריות באירופה בימי הביניים ולוחות משחק חרוטים נמצאו בקלויסטרים של מנזרים באנגליה, בגרסאות אלו נוקבו חורים בלוח המשחק על מנת לייצג את העמדות של כלי המשחק. 


קובץ:Nine Men's Morris board.svg|לוח משחק של מוריס של 9 חיילים
קובץ:Jeu du moulin.jpg|משחק מוריס, ציור משנת 1270.
קובץ:Nine Men's Morris with dice in Libro de los juegos.jpg|משחק מוריס. ציור משנת 1283.
קובץ:Beyt-Govrin-378.jpg|לוח מוריס חרוט במצודה הצלבנית בבית גוברין.


## קישורים חיצוניים

* 

## הערות שוליים

קטגוריה:משחקי לוח
קטגוריה:משחקי אסטרטגיה
SAGE Publications

**SAGE Publications** היא הוצאה לאור אקדמית ללא מטרות רווח, המוציאה ספרים וכתבי עת בתחומי הרוח, מדעי החברה, המדע והרפואה.

ההוצאה הוקמה בניו יורק בשנת 1965 על ידי הזוג ג'ורג' מק'קיון ושרה מילר מק'קיון. ההוצאה פועלת מלוס אנג'לס, ויש לה משרדים בלונדון, ניו דלהי, סינגפור ובוושינגטון די. סי.. בעשור השני של המאה ה-21 מעסיקה ההוצאה כ-1,000 עובדים. בשנת 2008 רכשה את ההוצאה לאור "CQ Press".

## רשימה חלקית של כתבי העת של ההוצאה


* American Sociological Review
* Environment & Urbanization
* European Journal of Political Theory
* Expository Times
* Health Education & Behavior
* Indian Historical Review
* International Journal of Comparative Sociology
* Journal of Aging and Health
* Journal of Management
* Journal of Psychopharmacology
* Personality and Social Psychology Review
* Political Theory
* Race & Class
* Social Psychology and Personality Science


## קישורים חיצוניים

* 

* בלוג ההוצאה
* SAGE at 45 – a letter from Sara Miller McCune

קטגוריה:הוצאות ספרים בארצות הברית
קרום נסיובי

[שמאל|ממוזער|300px|שלבים של כניסת איבר לחלל נסיובי בהתפתחות [עוברית. החלל העוברי צבוע שחור, האיבר צבוע אדום והקרום הנסיובי צבוע בכחול]]
**קְרוּם נַסְיוּבִי** (**Tunica serosa**) הוא קרום דק וחלק העוטף מספר חללים בגוף ואת האיברים בתוך החללים. קרום נסיובי מפריש נסיוב מסכך אל תוך החללים, המקטין את החיכוך שנוצר בתנועת האיברים בחללים. החללים הנסיוביים בגוף האדם הם כיס הלב, האדר העוטף את הריאות וחלל הבטן העטוף בצפק.

קרום נסיובי מורכב משכבת אפיתל ומשכבת רקמת חיבור. שכבת האפיתל המכונה מזותל בנויה משכבה אחת של תאי אפיתל קובייתי או שטוח המפרישים נוזל מסכך הדומה לריר דליל. תאי האפיתל מעוגנים לשכבת רקמת החיבור. ברקמת החיבור עוברים כלי דם ועצבים המספקים את תאי האפיתל. שכבת רקמת החיבור מאפשרת את חיבור הקרום הנסיובי לדופן החללים הנסיוביים ולדופן האיברים בחללים.

בשלבים מוקדמים של התפתחות עוברית מכיל גוף העובר חללים סגורים שדפנותיהם מצופים בקרום נסיובי. איברים מתפתחים נכנסים לתוך אזור החללים אלו וממלאים אותם מבלי שהם נכנסו לתוכם בפועל ומבלי לפגוע בשלמות הקרום הנסיובי. בסיום התהליך גם האיברים עטופים בקרום נסיובי הבא במגע עם הקרום הנסיובי העוטף את דפנות החלל. הקרום שעוטף את האיברים מכונה קִרְבִּי (visceralis) והקרום על דפנות החלל מכונה דָּפְנִי (parietalis).

קטגוריה:היסטולוגיה
קטגוריה:אנטומיה
מערכת החלונות X

**מערכת החלונות X גרסה 11** (הידועה בשמה המלא **The X Window System**, בקיצור **X11** ובאופן לא רשמי Xwindows) היא מערכת חלונות המשתמשת לניהול ממשק משתמש גרפי, שנוצרה כחלק מפרויקט אתנה ב־MIT. המספר 11 הוא מספר גרסה. בגרסאות קודמות של X (למעט 10, לזמן קצר) כלל לא השתמשו. זוהי מערכת התצוגה הנפוצה ביותר במערכות לינוקס.

הפרוטוקול הוא פרוטוקול של שרת–לקוח. השרת אחראי להציג תוכן על המסך, ואילו לקוח היא תוכנית שרוצה להשתמש בתצוגה. הלקוח יכול לרוץ גם על מחשב שונה. פרוטוקול X11 מגדיר רק רמות נמוכות יחסית של החיבור. הוא לא עוסק בשאלות כמו מראה והתנהגות של חלונות. במערכות שמשתמשות ב־X11, הטיפול בכך הוא על ידי התוכניות עצמן, או בדרך כלל בספריות ערכת כלים כגון  ו־QT. כמו כן, הוא לא מספק ממשק גרפי במלוא מובן המילה, ובדרך כלל בנויים מעליו ממשקים, כגון KDE, GNOME ו־Xfce.

X נוצר במכון הטכנולוגי של מסצ'וסטס בשנת 1984. הגרסה הנוכחית, X11, הופיעה בספטמבר 1987. בהמשך רוכז פיתוחו על ידי קונסורציום יצרני מחשב בשם קונסורציום X שהוקם מחדש בשם קרן X.org. המימוש הנוכחי זמין כתוכנה חופשית תחת רישיון MIT ורישיונות חופשיים דומים.

## עקרונות

בשנת 1984 ניסחו בוב שיפלר (Bob Scheifler) וג'ים גטיס (Jim Gettys) את העקרונות המנחים של X:
*לא להוסיף פונקציונליות חדשה, אלא אם המממֵש לא יכול להשלים יישום אמיתי בלעדיה.
*חשוב לקבוע מה מערכת היא לא, בדיוק כשם שקובעים מה היא כן. אין צורך לענות על כל צורכי האנושות, אלא לעצב את המערכת, כך שכל צורך נוסף ניתן לתמיכה הלאה.
*הדבר היחיד שגרוע מהכללות מדוגמה אחת הוא הכללות ללא דוגמאות כלל.
*אם בעיה אינה מובנת לחלוטין, עדיף לא לספק לה פתרון.
*אם ניתן להשיג 90% מהתוצאה הרצויה ב-10% של עבודה, תשתמש בפתרון הפשוט יותר (ראו גם "גרוע זה טוב יותר").
*בידוד הסיבוכיות כמה שיותר.
*סיפוק מנגנון ולא מדיניות. בפרט, לגבי מדיניות ממשק המשתמש, שהוא אחריות הלקוח.

העיקרון הראשון שוּנה בעת העיצוב של X11 ל: "לא להוסיף פונקציונליות חדשה, אלא אם ידוע כי יישום אמיתי יצטרך אותה."

X באופן כללי שמרה על עקרונותיה. המימוש מפותח בראייה להרחבות ושיפורים, תוך שמירה על תאימות מרבית לפרוטוקול המקורי מ-1987.

## ראו גם
* Xterm
* Xgl

## קישורים חיצוניים

* 

## הערות שוליים

*
קטגוריה:פרוטוקולי תקשורת
לודוביקו פרארי

**לודוביקו פרארי** (באיטלקית: **Lodovico Ferrari**; 2 בפברואר 1522 – 5 באוקטובר 1565) היה מתמטיקאי איטלקי, הראשון שמצא פתרון כללי למשוואות ממעלה רביעית.

## קורות חייו
אביו של לודוביקו, אלכסנדר פרארי, מת כשהיה בנו צעיר. עם מות אביו עבר לודוביקו לגור עם דודו, וינסנט פרארי. בנו של וינסנט פרארי, לוקה פרארי, מצא עבודה אצל המתמטיקאי ג'ירולמו קרדאנו, שם עבד כמשרת. לאחר זמן מה החליט לוקה שהעבודה איננה לטעמו ועזב את ביתו של קרדאנו במפתיע. לאחר שקרדאנו פנה אל אביו של משרתו לשעבר, שלח וינסנט פרארי את בן חסותו, לודוביקו פרארי בן ה-14, לעבוד אצל קרדאנו כמשרת.

כשהבין קרדאנו שמשרתו החדש יודע קרוא וכתוב, החליט להעסיקו כמזכירו האישי במקום כמשרתו. בתפקידו החדש הפגין פרארי את כישרונו הרב וכך החליט קרדאנו ללמדו מתמטיקה, בתמורה לעזרה מצידו של פרארי בעבודה על כתבי-היד שלו. כבר בגיל 18 החל ללמד מתמטיקה. קרדאנו התפטר מעבודתו בבית הספר על שם פיאטי בשנת 1541, וכך ירש פרארי בן עשרים את תפקידו כמרצה לגאומטריה.

### פתרון המשוואה ממעלה רביעית

ניקולו טרטליה נודע עקב הצלחתו בפתרון משוואה ממעלה שלישית וזכה לפרסום לאחר שניצח בעזרת ידע זה בתחרות פתירת משוואות, אך לא היה הראשון שעשה זאת, כי הבעיה נפתרה כבר בעבר על ידי שיפיונה דל פרו מבלי שהדבר יפורסם. על פתרון המשוואה עמלו באותם ימים גם קרדאנו ופרארי. קרדאנו הצליח לשכנע את טרטליה לגלות לו את הפתרון שמצא, ובעזרתו הצליחו הוא  ופרארי תלמידו להכליל את פתרונו של קרדאנו לצורה כללית יותר. בעזרת פתרון זה הצליח פרארי להגיע לפתרון מלא של משוואה ממעלה רביעית. את פתרונן של שתי משוואות אלו, ממעלה שלישית ורביעית, פרסם קרדאנו בספרו "האומנות הגדולה".

בזמנו, כשגילה טרטליה את שיטת הפתרון שלו לקרדאנו, התנה את גילויה בכך  שהפתרון לא יפורסם לפני שטרטליה יפרסמו בעצמו, כך שלטרטליה תשמר זכות הראשונים על הפרסום. למרות זאת, קרדאנו פרסם את ספרו לאור הגילוי שדל פרו קדם לטרטליה בגילוי הפתרון, כך שלכאורה אין לטרטליה זכויות ראשונים עליו. הפרסום הכעיס את טרטליה שטען שהפרסום נוגד את ההסכם שלו עם קרדאנו וכך החל סכסוך אישי בין טרטליה לקרדאנו ופרארי שהסתיים בתחרות משוואות שבה הסכימו טרטליה ופרארי להתחרות זה מול זה. בתחרות ניצח פרארי ששיכלל השיטות להתרת משוואות.

### מותו
הצלחתו בתחרות זימנה לפרארי הצעות עבודה רבות ששכר נאה לצידן, ביניהן אפילו הצעה מהקיסר עצמו, שהציע את פרארי כמורה פרטי לבנו. פרארי עבד לבסוף כשמאי מס עבור מושל מילאנו ולאחר מכן עבור הכנסייה. לבסוף חזר לעירו בולוניה, ובשנת 1565 התמנה למשרת פרופסור באוניברסיטת בולוניה. לודוביקו פרארי גר עם אחותו ומת במפתיע עוד באותה השנה. השמועות טענו כי ככל הנראה נרצח בהרעלת ארסן על ידי אחותו, שרצתה לרשת את ההון הרב שצבר מאז התחרות בה ניצח את טרטליה. לטענתו של קרדאנו, אחותו אף לא התאבלה על מותו. אחותו ירשה את כספו הרב ונישאה שבועיים לאחר מכן. במסגרת הנישואין הועבר הרכוש הרב שצברה לידיו של בעלה שעזב אותה במהרה, למות חסרת כל.

## קישורים חיצוניים

* 

* J J O'Connor and E F Robertson(2005). "MacTutor History of Mathematics". University of St. Andrews.

* ביוגרפיה באתר Fermat's Last Theorm
* עובדות על חייו של פרארי מתוך האתר פרויקט גלילאו

קטגוריה:מתמטיקאים איטלקים במאה ה-16
קטגוריה:ילידי 1522
קטגוריה:נפטרים ב-1565
המגדל הלבן (סלוניקי)

שמאל|ממוזער|250px|המגדל הלבן בתצלום 1912
שמאל|ממוזער|200px|המגדל הלבן בסלוניקי
**המגדל הלבן בסלוניקי** (יוונית: Λευκός ΠύργοςO) הוקם בסלוניקי על ידי השלטון העותמאני במאה ה-13 כמבצר להגן על החזית הימית של האזור. עם הזמן הפך לכלא וב-1826 אף בוצע טבח ביניצ'רים כלואים בהוראת מחמוד השני, אז קיבל המגדל את הכינוי "מגדל הדמים".

לאחר הכרזת העצמאות של יוון סויד המגדל (על ידי אסיר יהודי, Nathan Guidili, תמורת שחרורו), כסמל למחיקת השלטון הטורקי. הסיד בינתיים הוסר, והמגדל הפך למוזיאון קטן לתרבות ביזנטית. לצד המגדל הלבן מוצב פסלו של אלכסנדר מוקדון רכוב על סוס.

## בתרבות
*יהודי סלוניקי שרו בלאדינו על המגדל הלבן שיר אהבה:

*הסופר הציוני יוסף בן פנחס עוזיאל כתב ספר בשם "המגדל הלבן: רשמים, זכרונות וספורים מחיי עיר עברית בגולה", על אודות עולמם של היהודים-הספרדים דוברי לאדינו מסאלוניקי.

## קישורים חיצוניים

* 
* המוזיאון לתרבות ביזנטית במגדל הלבן
* בול "דייגים יהודים בנמל סלוניקי" המציג את המגדל הלבן
* 
* המגדל הלבן בסלוניקי, סרטון ביוטיוב, עמרי גלפרין, 7 דצמבר 2025

## הערות שוליים

קטגוריה:קצרמר האימפריה העות'מאנית
קטגוריה:יוון: מבנים
קטגוריה:סלוניקי: מבנים
מגדל לבן
צסק"א מוסקבה (אגודת ספורט)

**אגודת הספורט צסק"א מוסקבה** (ברוסית: **ЦСКА Москва**; ראשי תיבות של **Центральный спортивный клуб Армии** - "מועדון הספורט המרכזי של הצבא") היא אגודת ספורט מרכזית של משרד ההגנה הרוסי הנחשבת לארגון פדרלי.

האגודה אחראית לקידום הספורט בקרב חיילי רוסיה והיא כוללת בתוכה את כל אגודות הספורט מכל סוגי הספורט במדינה (כדורעף, כדורגל, כדורסל, הוקי קרח, כדוריד), אם כי בפועל הקבוצות הייצוגיות של האגודה עברו הפרטה במהלך השנים. כמו כן הוציאה האגודה מספר ניכר של ספורטאים בענפי ספורט אישיים, כגון החלקה על קרח והתעמלות אמנותית. בסך הכל האגודה פעילה בלמעלה מ-40 ענפי ספורט.

האגודה יונקת את שורשיה ממועדון הסקי המוסקבאי (Московский клуб лыжников, МКЛ) שביוני 1901 פוצלה מתוכה חברת OLLS («Общества любителей лыжного спорта», ОЛЛС).

ב-29 באפריל 1923 החברה הפכה לחברת OPPV, חוג הספורט הצבאי האופטי (опытно-показательная военно-спортивная площадка ВСЕОБУЧА, ОППВ) שהיה לאגודת הספורט של הצבא האדום ונחשב מאז לתאריך הקמת האגודה.

## מחלקות ספורט נבחרות
* צסק"א מוסקבה (כדורגל)
* צסק"א מוסקבה (כדורסל)
* צסק"א מוסקבה (הוקי קרח)
** הצבא האדום מוסקבה (הוקי קרח)
* צסק"א מוסקבה (כדורעף)
* צסק"א מוסקבה (כדוריד)

## קישורים חיצוניים

* 

קטגוריה:רוסיה: ארגוני ספורט
קטגוריה:מוסקבה: מועדוני ספורט
קטגוריה:הכוחות המזוינים של הפדרציה הרוסית
קטגוריה:צסק"א מוסקבה
קטגוריה:אגודות ספורט
קטגוריה:מעוטרי עיטור לנין
קטגוריה:מעוטרי עיטור אלכסנדר נבסקי (הפדרציה הרוסית)
ראובן רובינשטיין (מהנדס)

**ראובן רובינשטיין** (Reuven Y. Rubinstein; 25 באוגוסט 1938, קובנה, ליטא – דצמבר 2012, ישראל) היה פרופסור להנדסת תעשייה וניהול בטכניון, מומחה עולמי למערכות סטוכסטיות, להסתברות יישומית ושיטות מונטה קרלו ומפתחה של שיטת אנטרופיה צולבת.

## ביוגרפיה
רובינשטיין נולד ב-1938 בקובנה שבליטא, וב-1941 הוגלתה משפחתו לגולאג בסיביר. סיים תואר ראשון בהנדסת חשמל בהצטיינות בשנת 1960 מהאוניברסיטה הטכנית של קובנה , ובשנת 1969 סיים דוקטורט בחקר ביצועים באוניברסיטה הטכנית של ריגה. בשנת 1973, כשהיה בן 35, עלה לישראל והצטרף לסגל הפקולטה להנדסת תעשייה וניהול של הטכניון. בשנת 1978 מונה לפרופסור חבר ובשנת 1992 לפרופסור מן המניין. פרש לגמלאות כפרופסור אמריטוס.

ספרו משנת 1981, *Simulation and the Monte Carlo Methods*, נחשב לספר המצוטט ביותר בעולם בנושא שיטות מונטה קרלו.

ביום הולדתו ה-70 התקיים לכבודו כנס בינלאומי בנושא סימולציה בדנמרק, וכמו כן המגזין *Annals of Operations Research* הקדיש לכבודו גיליון מיוחד.

רובינשטיין היה נשוי לד"ר רינה רובינשטיין, רופאת ילדים, ואב לשניים.

## מספריו

* *Simulation and the Monte Carlo Methods*, John Wiley and Sons, Inc., 1981, 278 pp.
* *Monte Carlo Optimization, Simulation and Sensitivity of Queueing Networks*, John Wiley and Sons, Inc., 1986, 267 pp.
* *Discrete Event Systems: Sensitivity Analysis and Stochastic Optimization*, John Wiley and Sons Inc, 1993, Shapiro, A.
* *Modern Simulation and Modeling*, John Wiley and Sons Inc, 1998, Melamed, B.
* *The Cross-Entropy Method, Springer*, 2004. Kroese D. P.
* *Simulation and the Monte Carlo Methods*, 2nd Ed., John Wiley and Sons Inc., 2007. Kroese D. P
* Reuven Y. Rubinstein, Ad Ridder, Radislav Vaisman, *Fast Sequential Monte Carlo Methods for Counting and Optimization*, Hoboken, N.J.: Wiley, 2014


## לקריאה נוספת

* "In Memoriam: Reuven Y. Rubinstein (1938–2012)," in: Reuven Y. Rubinstein, Ad Ridder, Radislav Vaisman, *Fast Sequential Monte Carlo Methods for Counting and Optimization*, Hoboken, N.J.: Wiley, 2014, p. VI. (online)


## קישורים חיצוניים

* דף אישי באתר הפקולטה להנדסת תעשייה וניהול, הטכניון
** קורות החיים של רובינשטיין
* כנס לכבוד יום הולדתו ה-70

* Rubinstein wins the INFORMS Simulation Society Lifetime Professional Achievement Award, באתר הפקולטה להנדסת תעשייה וניהול, הטכניון
* Dirk P. Kroese, Reuven Rubinstein and the Pursuit of Black Swans, Tinbergen Institute (מצגת לזכרו)


קטגוריה:מהנדסי תעשייה וניהול ישראלים
קטגוריה:מתמטיקאים ישראלים
קטגוריה:סגל הטכניון: הנדסת תעשייה וניהול
קטגוריה:ישראלים ילידי ליטא
קטגוריה:עולים בשנות ה-1970
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1938
קטגוריה:ישראלים שנפטרו ב-2012
קטגוריה:חוקרי ביצועים ישראלים
קאמאז

**קאמאז** (ברוסית: **КамАЗ**; ראשי תיבות של "**Камский автомобильный завод**", מפעל הרכבים של קאמה) והיא חברת בת של תאגיד רוסטך, לייצור כלי רכב הנקראת על שם נהר קאמה. זו החברה הגדולה ביותר ברוסיה ובחבר המדינות שמייצרת טרקטורים, משאיות וכלי רכב כבדים. המפעל הראשי נמצא בנאברז'ניה צ'לני, שבטטרסטן, רוסיה.

מאז 2002, מנכ"ל החברה הוא סרגיי קוגוגין.
## היסטוריה
המפעל נפתח בשנת 1969 על פי הוראת ממשלת ברית המועצות מאוגוסט אותה שנה. כבר בסוף פברואר 1970, יצאה את שערי המפעל המשאית הסובייטית הראשונה ובשנות ה-80 בכל רחבי ברית המועצות היו מפוזרים למעלה מאלפיים מפעלים ב-500 ערים.

בשנות ה-90 חלה ירידה בתפוקת המשאיות, אולם קצב הייצור הוגבר עם פתיחת המאה ה-21 וכיום קצב הייצור הוא מהגבוהים בעולם. משאיות קאמאז מיוצאות לאסיה וצפון אפריקה.

בנובמבר 2018 החל שיווק המשאיות בישראל. בשנת 2021 החברה החברה בפיתוח רכב חשמלי תחת המותג Atom.
ממוזער|רכב ״אטום״ מתוצרת קאמאז.

## ראשי החברה
### מנכ"לים

## בעלות
* 47.1% ממניות החברה מוחזקות בידי התאגיד הממלכתי רוסטך;
* 23.54% מהמניות נמצאים בשליטת חברת Avtoinvest Limited שאוזכרה במסמכי פנמה כחברה שהייתה מעורבת בעסקאות אוף-שורינג.
* 15% מהמניות נמצאים בבעלות חברת Daimler.
* 14.36% מהמניות מצויים בידי חברת רדיופריבור הטטרית.

## ראלי דקר

[ממוזער|200px|דגם [קאמאז 4911 מתחרה בראלי ליסבון-דקר בשנת 2006.]]
ממוזער|110px|משאית הקאמאז
קבוצת המשאיות **[[קאמאז מאסטר]]** נחשבת לאלופת ראלי דקאר בכל הזמנים, בקטגוריית המשאיות והיא מחזיקה ב-18 גביעי המקום הראשון.

## דורות דגמי משאיות

## גלריה

קובץ:Rallye Lac Rose 097.jpg|דגם קאמאז 4911, בראלי דקר 2006.
קובץ:Kamaz 55111.JPG|קאמאז 55111 ברוסיה.
קובץ:Russia - Trucks on the road.jpg|קאמאז 5320 עם מטען מלא.
קובץ:IMG 2077 pantsir-s1.jpg|משאית קאמאז צבאית עם מערכת הנ"מ פנציר-S1.
קובץ:Kamaz.JPG|קאמאז 53215 במרכז ורשה.
קובץ:KamAZ-63968 Typhoon - Engineering technologies 2012 (8).jpg|קאמאז 63968 משוריין.
קובץ:KamAZ-4308.JPG|קאמאז 4308
קובץ:KAMAZ-43118 with a with a Palfinger crane.jpg|קאמאז 43118 עם עגור דגם פלפינגר
קובץ:AC-2,0-40 on KAMAZ-4308 chassis.jpg|קאמאז 4308
קובץ:Didube, Tbilisi, Georgia — Expo Georgia, 'CaucasusBuild' Exhibition 2014 (14).JPG|משאית איסוף הזבל קאמאז 65115 בתערוכה בגאורגיה
קובץ:2014-05-09. День Победы в Донецке 344.jpg|קאמאז 65117 בדונצק
קובץ:KAMAZ-6560, Bronnitsy test rage.jpg|קאמאז 6560
קובץ:Rally Dakar 2009 KABIROV BELYAEV MOKEEV camión KAMAZ.JPG|משאית קאמאז בראלי דקר 2009

## ראו גם
*פנציר-S1

## קישורים חיצוניים

* 

* קאמאז, באתר 4×4
*אתר קבוצת קאמאז מאסטר, קבוצת הראלי של קאמאז (**ברוסית ובאנגלית**)

## הערות שוליים

*
קטגוריה:נאברז'ניה צ'לני
קטגוריה:מעוטרי עיטור לנין